b'\n_START_ARTICLE_\nLouis Vauxcelles\n_START_PARAGRAPH_\nSi Louis Vauxcelles (1 Enero 1870, Paris\xc2\xa0\xe2\x80\x93 1943, Paris) ay isang maipluwensiyang Pranses na manunuri ng sining. Siya ang kinikilala bilang tagapag-imbento ng mga katagang Fauvismo (1905), at Kubismo (1908).\n_START_SECTION_\nFauvismo\n_START_PARAGRAPH_\nSi Vauxcelles ang lumikha ng pariralang \'les fauves\' (na isinasalinwika bilang \'mababangis na mga hayop\') na panglarawan sa isang kapangkatan ng mga mamimintura na may kaugnayan kay Henri Matisse. Dahil sa ang kanilang mga ipininta ay nalantad sa mismong silid na kinaroroonan ng isang lilok na klasikal, ipinahayag niya ang kaniyang pagsusuri at hindi pagkagusto sa kanilang mga akda sa pamamagitan ng paglalarawan sa eskultura bilang "isang Donatello na nasa piling ng mga mababangis na hayop" ("Donatello parmi les fauves")._NEWLINE_Una niyang ginamit ang katagang kubismo o bizarre cubiques noong 1908 pagkaraang makita ang isang larawan ni Georges Braque. Palait niyang inilarawan ito bilang \'puno ng maliliit na mga tangkalag\' (ang tangkalag ay kubo, at pagkalipas nito ang kataga ay madaling ginamit nang malawakan bagaman sa una ay hindi ito ginamit ng dalawang mga manlilikha ng bagong estilo (ang kubismo) na sina Braque at Pablo Picasso._NEWLINE_Noong 1911, pinasimulan niya ang hindi gaanong nakikilalang katagang Tubismo para sa paglalarawan ng estilo ni Fernand L\xc3\xa9ger.'